ᱠᱚᱲᱤᱝᱜᱚ ᱞᱟᱹᱲᱦᱟᱹᱭ

ᱠᱚᱲᱤᱝᱜᱚ ᱞᱟᱹᱲᱦᱟᱹᱭ (᱒᱖᱑ ᱠᱷᱤᱥᱴᱚᱯᱩᱨᱵᱚ ᱢᱩᱪᱟᱹᱫ ᱟᱠᱟᱱ)Le Huu Phuoc, Buddhist Architecture, Grafikol 2009, p.30 ᱢᱟᱨᱮᱱ ᱥᱤᱧᱚᱛ ᱨᱮ ᱢᱟᱨᱟᱝ ᱚᱥᱳᱠ ᱟᱜ  ᱢᱳᱨᱡᱚ ᱨᱟᱡᱽᱯᱚᱱᱚᱛ ᱟᱨ ᱱᱟᱦᱟᱜ ᱚᱰᱤᱥᱟ ᱯᱚᱱᱚᱛ ᱟᱨ ᱟᱱᱫᱨᱚ ᱯᱨᱚᱫᱮᱥ ᱨᱮᱱᱟᱜ ᱩᱛᱛᱚᱨ  ᱦᱤᱸᱥ ᱨᱮ  ᱨᱮ ᱢᱮᱱᱟᱜ ᱢᱤᱫᱴᱟᱝ ᱯᱷᱩᱨᱜᱟᱹᱞ ᱥᱟᱢᱚᱱᱛᱚ ᱯᱚᱱᱚᱛ ᱞᱚᱲᱤᱝᱜᱚ ᱢᱤᱫ ᱨᱮ ᱞᱟᱹᱲᱦᱟᱹᱭ ᱦᱩᱭ ᱞᱮᱱᱟ᱾ ᱢᱚᱱᱮ ᱦᱩᱭᱩᱜ ᱠᱟᱱᱟ ᱱᱚᱣᱟ ᱞᱟᱹᱲᱦᱟᱹᱭ ᱫᱚ ᱫᱚᱭᱟ ᱜᱟᱰᱟ ᱟᱲᱮ ᱨᱮ ᱢᱮᱱᱟᱜ ᱫᱷᱚᱣᱲᱤ ᱵᱩᱨᱩ ᱨᱮ ᱦᱩᱭ ᱞᱮᱱᱟ᱾ ᱥᱤᱧᱚᱛ ᱨᱮᱱᱟᱜ ᱱᱟᱜᱟᱢ ᱨᱮ ᱱᱚᱣᱟ ᱫᱚ ᱟᱹᱰᱤ ᱥᱮᱬᱟ ᱢᱟᱦᱟᱨᱚᱠ ᱞᱟᱹᱲᱦᱟᱹᱭ ᱛᱟᱦᱮᱸ ᱠᱟᱱᱟ᱾ 

ᱚᱥᱳᱠ ᱨᱟᱡᱽᱜᱟᱹᱫᱤ ᱨᱮ ᱵᱟᱦᱟᱞ ᱛᱟᱭᱚᱢ ᱱᱚᱣᱟ ᱜᱮ ᱡᱮᱛᱮ ᱠᱷᱚᱱ ᱢᱟᱨᱟᱝ ᱞᱟᱹᱲᱦᱟᱹᱭ ᱛᱟᱦᱮᱸ ᱠᱟᱱᱟ,ᱟᱨ ᱢᱚᱨᱭᱳ ᱥᱚᱢᱨᱟᱴ ᱪᱚᱫᱨᱚ ᱜᱩᱯᱛᱚ ᱢᱚᱨᱭᱳ ᱦᱚᱛᱮᱛᱮ ᱨᱟᱡᱽ ᱯᱚᱱᱚᱛ ᱥᱮᱬᱟ ᱨᱮᱱᱟᱜ ᱟᱸᱥ ᱚᱥᱳᱠ ᱮ ᱛᱷᱩᱠᱟᱹᱢ ᱞᱮᱫᱼᱟᱭ᱾ ᱞᱟᱹᱲᱦᱟᱹᱭ ᱨᱮ ᱡᱟᱹᱱᱤᱡᱽ ᱒᱕᱐᱐᱐᱐ ᱡᱤᱣᱤ ᱱᱟᱥ ᱞᱮᱱᱟ᱾
 ᱯᱷᱮᱰᱟᱛ ᱠᱟᱛᱷᱟ 
ᱨᱟᱡᱽᱟᱹᱨᱤ ᱥᱟᱬᱮᱥᱤᱭᱟ ᱥᱩᱫᱟᱢᱟ ᱢᱤᱥᱨᱚ ᱞᱮᱠᱟᱛᱮ ᱯᱩᱨᱤ ᱟᱨ ᱜᱚᱱᱡᱟᱢ ᱦᱚᱱᱚᱛ ᱫᱚ ᱠᱚᱲᱤᱝᱜᱚ ᱡᱚᱱᱯᱚᱫᱽ ᱴᱚᱴᱷᱟ ᱨᱮ ᱛᱟᱦᱟᱸᱭᱟ᱾ 

ᱱᱤᱨᱟᱹᱭ ᱛᱷᱟᱯᱚᱱ ᱟᱨ ᱫᱟᱲᱮ ᱩᱫᱩᱜ ᱜᱮ ᱠᱚᱲᱤᱝᱜᱚ ᱞᱟᱹᱲᱦᱟᱹᱭ ᱨᱮᱭᱟᱜ ᱚᱢᱮ ᱛᱟᱦᱮᱸᱭᱟ᱾ ᱱᱤᱨᱟᱹᱭ ᱟᱨ ᱠᱟᱹᱨᱤᱜᱚᱞ ᱦᱚᱲ ᱛᱮ ᱱᱚᱣᱟ ᱠᱚᱲᱤᱝᱜᱚ ᱴᱚᱴᱷᱟ ᱫᱚ ᱛᱟᱦᱮᱸ ᱠᱟᱱᱟ᱾ ᱠᱚᱲᱤᱝᱜᱚ ᱨᱮᱭᱟᱜ ᱩᱛᱛᱚᱨ ᱴᱚᱴᱷᱟ ᱫᱚ ᱩᱛᱠᱚᱲ ᱧᱩᱛᱩᱢ ᱛᱮ ᱩᱨᱩᱢ ᱛᱟᱦᱮᱸ ᱠᱟᱱᱟ(ᱩᱛᱛᱚᱨ:ᱠᱚᱧᱮ,ᱠᱚᱲ: ᱠᱚᱲᱤᱝᱜᱚ ),ᱡᱟᱦᱟᱸᱭ ᱠᱚ ᱴᱷᱮᱱ ᱫᱚ ᱞᱟᱹᱣᱠᱟᱹ ᱥᱮᱱᱟ ᱠᱚ ᱛᱟᱦᱮᱸᱭᱟ ᱟᱨ ᱵᱟᱹᱱᱤᱡᱽ-ᱵᱮᱯᱟᱨ ᱞᱟᱹᱜᱤᱫ ᱮᱛᱚᱢ-ᱥᱟᱢᱟᱝ ᱮᱥᱤᱭᱟ ᱠᱚ ᱥᱟᱝᱜᱷᱟᱨ ᱞᱮᱫᱼᱟ ᱫᱚᱨᱤᱭᱟᱹ ᱯᱟᱨᱚᱢ ᱠᱟᱛᱮ᱾ ᱚᱱᱟ ᱚᱡᱮ ᱫᱟᱨᱟᱭ ᱛᱮ, ᱠᱚᱲᱤᱝᱜᱚ ᱢᱤᱫ ᱫᱚᱨᱤᱭᱟ ᱟᱰᱟ ᱟᱨ ᱯᱟᱹᱨᱩᱠᱷᱤᱭᱟᱹ ᱞᱟᱹᱣᱠᱟᱹ ᱥᱮᱱᱟ ᱩᱛᱱᱟᱹᱣ ᱫᱟᱲᱮᱭᱟ ᱞᱮᱫ ᱠᱚᱣᱟᱭ᱾ ᱠᱚᱲᱤᱝᱜᱚ ᱨᱮᱭᱟᱜ ᱟᱹᱨᱤᱪᱟᱹᱞᱤ ᱫᱚ ᱟᱹᱫᱤᱢ ᱫᱷᱚᱨᱚᱢ  ᱥᱨᱟᱢᱚᱬᱚ(ᱡᱟᱦᱟᱸ ᱫᱚ ᱵᱳᱫᱽᱫᱷᱚ ᱫᱷᱚᱨᱚᱢ, ᱡᱳᱭᱱᱚ ᱫᱷᱚᱨᱚᱢ, ᱚᱡᱤᱵᱤᱠᱟ ᱮᱢᱟᱱ) ᱟᱨ ᱵᱨᱟᱢᱵᱷᱚᱱ ᱫᱷᱚᱨᱚᱢ ᱨᱮᱭᱟᱜ ᱢᱤᱫ ᱢᱮᱥᱟ ᱠᱟᱱᱟ ᱾Ramesh Prasad Mohapatra(1986) Page 10. Military History of Orissa. Cosmo Publications, New Delhi 

ᱠᱚᱲᱤᱝᱜᱚ ᱫᱚ ᱱᱚᱱᱫᱚ ᱨᱟᱡᱽᱯᱟᱴ ᱥᱟᱥᱚᱱ ᱨᱮ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮᱭᱟᱜ ᱨᱟᱡᱽᱜᱟᱲ ᱫᱚ ᱢᱚᱜᱜᱚᱫ, ᱓᱒᱑ ᱠᱷᱤᱥᱴᱚ ᱡᱟᱱᱟᱢ ᱞᱟᱦᱟ ᱫᱷᱟᱹᱵᱤᱡ ᱱᱚᱣᱟ ᱴᱚᱴᱷᱟ ᱨᱮ ᱥᱟᱥᱚᱱ ᱞᱮᱫᱼᱟᱭ᱾(Raychaudhuri & Mukherjee 1996, pp. 204-209, pp. 270–271) ᱚᱥᱳᱠᱣᱤᱡ ᱜᱚᱲᱚᱢ ᱦᱟᱲᱟᱢ ᱵᱟᱵᱟ ᱫᱚ ᱠᱚᱲᱤᱝᱜᱚ ᱡᱤᱛᱠᱟᱹᱨ ᱨᱮᱭᱟᱜ ᱮ ᱨᱤᱠᱟᱹ ᱞᱮᱫᱼᱟ ᱢᱮᱱᱠᱷᱟᱱ ᱟᱡ ᱫᱚ ᱠᱚ ᱡᱟᱝᱜᱮ ᱫᱟᱨᱟᱢ ᱞᱮᱫᱮᱭᱟ᱾ ᱚᱥᱳᱠ ᱫᱚ ᱟᱡᱛᱮ ᱥᱟᱢᱨᱟᱴ ᱞᱮᱠᱟᱛᱮ ᱨᱩᱠᱷᱤᱭᱟ ᱞᱮᱠᱟᱛᱮ ᱛᱷᱟᱯᱚᱱ ᱛᱟᱭᱚᱢ ᱟᱨ ᱠᱚᱲᱤᱝᱜᱚ ᱡᱤᱛᱠᱟᱹᱨ ᱠᱟᱛᱮ ᱢᱟᱨᱟᱝ ᱢᱳᱨᱡᱚ ᱨᱟᱡᱽᱯᱚᱱᱚᱛ ᱨᱮ ᱢᱮᱥᱟᱭ ᱞᱟᱹᱜᱤᱫ ᱮ ᱥᱟᱯᱲᱟᱜ ᱠᱟᱱ ᱛᱟᱦᱮᱸᱫ᱾ ᱠᱤᱪᱷᱩᱜᱟᱱ ᱜᱟᱠᱷᱩᱲᱤᱭᱟᱹ  ᱡᱩᱠᱛᱤ ᱠᱚ ᱮᱢ ᱞᱮᱫᱼᱟ ᱡᱮ , ᱠᱚᱲᱤᱝᱜᱚ ᱫᱚ ᱢᱳᱨᱡᱚ ᱠᱚ ᱞᱟᱹᱜᱤᱫ ᱟᱻᱰᱤ ᱢᱟᱨᱟᱝ ᱢᱟᱦᱟᱨᱚᱠ ᱟᱱᱟᱜ ᱵᱤᱯᱚᱫ ᱛᱟᱦᱮᱸ ᱠᱟᱱᱟ᱾ ᱱᱚᱣᱟ ᱢᱳᱨᱡᱚ ᱨᱟᱡᱽᱜᱟᱲ ᱯᱟᱴᱲᱤᱯᱩᱛᱨᱚ ᱛᱟᱞᱢᱟ ᱥᱤᱧᱚᱛ ᱩᱯᱚᱫᱮᱥ ᱨᱮᱭᱟᱜ ᱥᱟᱯᱲᱟᱣ ᱨᱮ ᱟᱱᱟᱴ ᱦᱩᱭ ᱫᱟᱲᱮᱭᱟᱜᱼᱟ᱾ ᱵᱚᱝᱜᱳᱯᱚᱥᱟᱜᱚᱨ ᱨᱮ ᱵᱮᱯᱟᱨ ᱞᱟᱹᱜᱤᱫ ᱠᱚᱲᱤᱝᱜᱚ ᱫᱚ ᱡᱚᱛᱚᱣᱟᱜ ᱮ ᱥᱟᱢᱲᱟᱣᱮᱫ ᱛᱟᱦᱮᱸᱱ᱾

 ᱥᱟᱹᱠᱷᱭᱟᱹᱛ